Събития в Тбилиси 1956
Събитията в Тбилиси през март 1956 г., познати още като Мартенските демонстрации и Деветомартенското клане, в Съветска Грузия са вследствие на развиващата се по онова време политика на десталинизация, инициирана от съветския лидер Никита Хрушчов. Оскърбени и с накърнена национална гордост, грузинските младежи превръщат честването на третата годишнина от смъртта на Сталин в центъра на Тбилиси, в огромна по мащабите си демонстрация за отхвърляне на политиката на Хрушчов (оскърблението идва от факта, че Сталин е родом от Грузия). Скоро се появяват политически искания, като смяна на централното ръководство в Москва и призиви за независимост на Грузия и отцепването и от СССР.